Metodický list dopravná výchova 

Cieľ, zameranie aktivity: 
· rozprávať o cestnej premávke, 
· vedieť vytvoriť dopravnú situáciu na našich cestách s využitím ovocia a zeleniny,

Vyučovací predmet: 
· predmet: Dopravná výchova, 
· ročník: tretí,
· téma: dopravné prostriedky, cestná premávka

Pomôcky:
·  papier, mrkvová vňať, lepidlo, špajdle, špáradlá, jablká, mrkvy, dosku na krájanie, nožík, kniha dopravná výchova – Ideme autom na výlet. 

Príprava (teoretická a praktická): 
·  pripraviť si krátky text, alebo príbeh o cestnej premávke
· pripraviť si pomôcky pre vytvorenie dopravnej situácie na cestách, 
· pripraviť si pomôcky na vytvorenie áut z ovocia a zeleniny.

Postup, realizácia:
· motivácia: so žiakmi budem viesť rozhovor o doprave a dopravných prostriedkoch. Žiakov sa budem pýtať: aké dopravné prostriedky poznajú, aké dopravné situácie poznajú, a ako by mohla vyzerať cesta s autami, ak by sme ju chceli vytvoriť. Potom si so žiakmi prečítame príbeh o cestovaní autom. Napokon žiakom navrhnem aby sme si takú cestu autom vytvorili. Opýtam sa ich, čo všetko potrebujeme aby sme mohli cestovať autom.
· hlavná časť: po rozhovore rozdelím deti do skupín. Najskôr vytvoríme cestu pre autá a potom budeme vytvárať autá z jabĺk a mrkiev. Rozdám žiakom potrebné pomôcky. Skôr, ako žiaci začnú vytvárať autá, im pripomeniem, že si musia dávať pozor a byť opatrný, keď budú krájať a vyrábať auto z jablka. Spoločne sa dohodneme ako vyrobíme auto a z čoho budú kolesa.

· záver: pred koncom hodiny, keď už žiaci vytvoria cestu s autami, tak sa spoločne porozprávame o tejto aktivite. Na záver si zhodnotíme, ako sa im to všetko podarilo a ako sa im pracovalo. Taktiež sa porozprávame čo sme sa dnes naučili a o čom bol príbeh.

Zhrnutie:
· žiaci sa počas hodiny oboznámili s dopravou na cestách. Rozprávali sme sa o dopravných situáciách. A taktiež vytvorili cestu s dopravnými prostriedkami.

